Ehdotus neuvoston asetus edunsaajaryhmien, korvausten antamista koskevien edellytysten ja sellaisten korvausmäärien määrittämisestä, jotka voidaan myöntää säännöllisesti päivystämään joutuville virkamiehille annetun asetuksen (ETY, Euratom, EHTY) N:o 495/77 muuttamisesta /* KOM/2004/0253 lopull. */





Ehdotus NEUVOSTON ASETUS edunsaajaryhmien, korvausten antamista koskevien edellytysten ja sellaisten korvausmäärien määrittämisestä, jotka voidaan myöntää säännöllisesti päivystämään joutuville virkamiehille annetun asetuksen (ETY, Euratom, EHTY) N:o 495/77 muuttamisesta (komission esittämät) PERUSTELUT Huhtikuun 22 päivänä 2004 annetulla neuvoston asetuksella (EY) N:o .../2004 muutetaan Euroopan yhteisöjen virkamiehiin sovellettavien henkilöstösääntöjen ja näiden yhteisöjen muuta henkilöstöä koskevien palvelussuhteen ehtojen vahvistamisesta annettu asetus (ETY, Euratom, EHTY) N:o 259/68. Tämän vuoksi on paikallaan muuttaa henkilöstösääntöjen 56 b artiklaa koskeva edunsaajaryhmien, korvausten antamista koskevien edellytysten ja sellaisten korvausmäärien määrittämisestä, jotka voidaan myöntää säännöllisesti päivystämään joutuville virkamiehille, 8 päivänä maaliskuuta 1977 annettu neuvoston asetus (ETY, Euratom, EHTY) N:o 495/77 sen mukauttamiseksi uusiin henkilöstösääntöihin 1.5.2004 alkaen. Mainitusta päivämäärästä alkaen viittaukset aikaisempiin palkkaluokkiin on korvattava viittauksilla uuteen urarakenteeseen (1 artikla) ja asetuksen soveltaminen on laajennettava koskemaan uutta sopimussuhteisten toimihenkilöiden ryhmää (2 artikla). Ehdotus NEUVOSTON ASETUS edunsaajaryhmien, korvausten antamista koskevien edellytysten ja sellaisten korvausmäärien määrittämisestä, jotka voidaan myöntää säännöllisesti päivystämään joutuville virkamiehille annetun asetuksen (ETY, Euratom, EHTY) N:o 495/77 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Euroopan yhteisöjen virkamiehiin sovellettavien henkilöstösääntöjen ja näiden yhteisöjen muuta henkilöstöä koskevien palvelussuhteen ehtojen vahvistamisesta annetun asetuksen (ETY, Euratom, EHTY) N:o 259/68 [1] ja erityisesti sen 56 b artiklan toisen kohdan, [1] EYVL L 56, 4.3.1968, s. 1. Asetus sellaisena kuin se on viimeksi muutettuna asetuksella (EY, Euratom) N:o .../..., ...2004. ottaa huomioon komission ehdotuksen, joka on tehty henkilöstösääntökomitean antaman lausunnon saamisen jälkeen, sekä katsoo seuraavaa: Edunsaajaryhmien, korvausten antamista koskevien edellytysten ja sellaisten korvausmäärien määrittämisestä, jotka voidaan myöntää säännöllisesti päivystämään joutuville virkamiehille, 8 päivänä maaliskuuta 1977 annettu neuvoston asetus (ETY, Euratom, EHTY) N:o 495/77 [2] on tarpeen muuttaa uusia henkilöstösääntöjä vastaavaksi [2] EYVL L 66, 12.3.1977, s. 1. ON ANTANUT TÄMÄN ASETUKSEN: 1 artikla Muutetaan asetus (EHTY, ETY, Euratom) N:o 495/77 seuraavasti: 1. Korvataan 1 artiklan 1 kohdan a alakohta seuraavasti: "a) korvaus ilmaistaan pistemäärinä. Pistemäärä on 0,032 prosenttia palkkaluokan 1 ensimmäiseen tasoon kuuluvan virkamiehen peruspalkasta(3). Korvaukseen sovelletaan virkamiesten palkkoihin sovellettavaa korjauskerrointa; (3) Ajanjaksolla, joka alkaa 1 päivänä toukokuuta 2004 ja päättyy 30 päivänä huhtikuuta 2006: D*1 -palkkaluokan ensimmäiseen tasoon kuuluvan virkamiehen peruspalkasta." 2. Korvataan 2 artikla seuraavasti: "2 artikla Tätä asetusta sovelletaan soveltuvin osin väliaikaisiin toimihenkilöihin, ylimääräisiin toimihenkilöihin ja sopimussuhteisiin toimihenkilöihin." 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [...] päivänä [...]kuuta [ ...]. Neuvoston puolesta Puheenjohtaja